రంగయ్య (ఎస్.వి.రంగారావు) అనే మిల్లు కార్మికుడికి లక్ష్మి (బేబి విజయలక్ష్మి, శ్రీరంజని), రాము (అక్కినేని నాగృశ్వరరావు), బాబు (చలం) అనే ముగ్గురు సంతానం. ఒక దురదృష్ట సంఘటనలో కళ్ళు కోల్పోతాడు రంగయ్య. సంతానం ముగ్గురూ కలసి జీవనయానం సాగించి విధివశాత్తూ బాల్యదశలోనే విడిపోతారు. వీరు విడిపోకముందు అక్క లక్ష్మి చిన్న తమ్మున్ని నిద్రపుచ్చుతూ 'నిదురపోరా తమ్ముడా' అని జోల పాడుతుంది. ఈ పాటే కథకు కీలకం. ఒక ఇరవై యేళ్ళు గడిచాక ఇదే పాట వారిని ఏకం చేస్తుంది.
పరిస్థితుల రీత్యా విడిపోయిన లక్ష్మి ఒక జమిందారు (మిక్కిలినేని) యింటిలో వంటమనిషిగా చేరుతుంది. రాము నాటకాల కంపెనీలో చేరి చేషాలేస్తూ పెరిగి పెద్దవాడై ఓ జమిందారు (రేలంగి) ఇంట్లో ప్రవేశించి అతని కూతురు (సావిత్రి) అభిమానాన్ని, ప్రేమను పొందుతాడు. బాబు ఓ వస్తాదు వద్ద పెరిగి మిక్కిలినేని కూతురు (కుసుమ కుమారి)ని ప్రేమిస్తాడు. ఇది నచ్చని పెద్దాయన కొడుకు విదేశాలకు వెళ్ళగానే లక్ష్మిని ఇంటినుంచి గెంటివేస్తాడు. ఆ బాధతో లక్ష్మి పాడిన గీతంతో రాము అక్కను గుర్తిస్తాడు. వారిద్దరూ పతాక సన్నివేశంలో తమ్ముడు బాబును, తండ్రి రంగయ్యను కలుసుకుంటారు. ఆ విధంగా అంధుడైన తండ్రి రంగయ్య తన సంతానం ముగ్గుర్నీ కలుసుకోవడం, అపార్ధాలు తొలగి ఆ ముగ్గురికీ వారు కోరుకున్న వారితో వివాహం జరగడంతో కథ సుఖాంతమౌతుంది.
rangayya (es.vi.rangaarao) ane millu kaarmikudiki lakshmi (bebi vijayalakshmi, sriranjani), ramu (akkineni nagrushwararao), baabu (chalam) ane mugguru santaanam. oka duradrishta sanghatanalo kallu kolpotadu rangayya. santaanam mugguru kalasi jeevanayaanam saaginchi vidhivasaattuu balyadasalone vidipotaaru. veeru vidipokamundu akka lakshmi chinna tammunni nidrapuchhutuu 'nidurapora tammuda' ani jola paadutundi. ee pate kathaku keelakam. oka iravai yellu gadichaaka ide paata vaarini ekam chestundi.
paristhitula reetya vidipoyina lakshmi oka jamindaaru (mikkilineni) yintilo vantamanishigaa cherutundi. ramu naatakaala companylo cheri cheshaalestuu perigi peddavadai oo jamindaaru (relangi) intlo pravesinchi athani koothuru (saavitri) abhimaanaanni, premanu pondutaadu. baabu oo vastaadu vadda perigi mikkilineni koothuru (kusuma kumari)ni premistaadu. idhi nachani peddaayana koduku videsaalaku vellagaane lakshmini intinunchi gentivestaadu. aa baadhatho lakshmi paadina geetamtho ramu akkanu gurtistaadu. vaariddaruu pataaka sannivesamlo tammudu baabunu, tandri rangayyanu kalusukuntaaru. aa vidhamgaa andhudaina tandri rangayya tana santaanam muggurney kalusukovadam, apaardhaalu tolagi aa mugguriki vaaru korukunna vaaritho vivaham jaragadamtho katha sukhaantamoutundi.